《南乡子 中秋对月》
清代·周贻繁

云净月华流。满挹金波泻翠瓯。坐到高寒襟怀冷，休休。

病骨难禁半点秋。

如梦复如沤。已负清光四十周。舒却回肠禁却□，悠悠。

闲看池心碧玉球。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。